“丁”康熙词典
【子集上】【一字部】 丁
〔古文〕唐韵】【集韵】【韵会】【正韵】??当经切,音玎。十干名。【说文】夏时万物皆丁实。丁承丙,象人心。【六书正譌】丁,虿尾也,象形。凡造物必以金木为丁附著之,因声借为丙丁字。【尔雅·释天】太岁在丁曰彊圉,月在丁曰圉。【礼·月令】仲春之月上丁,命乐正习舞释菜。
又【唐书·礼乐志】仲春,仲秋,释奠於文宣王,皆以上丁。
又五丁,力士。【蜀记】秦惠王欲伐蜀,造石牛,置金其後。蜀人使五丁力士拖石成道,秦遂伐蜀。【杜甫诗】论功超五丁。
又六丁,神名。【道书】阳官六甲,隂官六丁。谓六甲中丁神也。
又【尔雅·释诂】丁,当也。【注】相当値。【诗·大雅】宁丁我躬。
又民丁。【唐书·食货志】租庸调之法,以人丁为本。又授田十亩,岁输粟二斛,谓之租丁。
又【庄子·养生主】庖丁解牛。【杜甫诗】畦丁负笼至。【宋史·高宗纪】团敎峒丁枪杖手。【又】罢廉州贡珠,纵蛋丁自便。【何异传】募山丁,捕首乱者。【唐璘传】团结渔业茶盐舟夫芦丁,悉备燎舟之具。【元史·博尔忽传】畲丁溪子。【橘录】金橘高不及尺许,结实繁多。园丁种之,以鬻於市。
又零丁,或作伶仃,失志貌。【晋书·李密传】零丁孤苦,至於成立。 又彼此相属曰丁宁。【後汉·郞觊传】丁宁再三,留神於此。俗作叮咛。
又丁宁,钲也。【左传·宣四年】楚伯棼射王,汰輈及鼔跗,著於丁宁。又丁东,声也。凡玉佩铁马声皆曰丁当。当东二音古通。
又丁水。【水经注】泗水又东南流,丁溪水注之。
又【尔雅·释鱼】鱼枕谓之丁。【注】枕在鱼头骨中,形似篆书丁字。又丁子,科斗也。初生如丁有尾。【庄子·天下篇】丁子有尾。 又肉丁,疮名。【物类相感赋】身上生肉丁,芝蔴花擦之。 又乌丁,茶名。见【本草】。又吉丁,虫名。【本草注】甲虫也。背正绿,有翅,在甲下,出岭南宾澄诸州,人取带之,令人喜好相爱。
又【贯休诗】蕨苞玉粉生香垄,菌蔟红丁出静槎。【陆游诗】满贮醇醪渍黄甲,密封小甕饷红丁。皆诗人象形借用也。又姓。本姜姓,齐太公子伋为丁公,因以命氏。
又【逸书諡法】述义不克曰丁。
又【广韵】【集韵】【韵会】??中茎切,音朾。【诗·小雅】伐木丁丁。【注】伐木声相应也。
又【韵会小补】叶都阳切,音当。【韩愈·赠张籍诗】相见不复期,零落甘所丁。娇儿未绝乳,念之不能忘。 【正字通】唐书张弘靖传,汝辈挽两石弓,不如识一丁字。按续世说一丁作一个,因篆文个与丁相似。传写为作丁。